บล.กรุงศรี คาดหุ้นฟื้นทดสอบ 1,580 จุด ก่อนจะสลับอ่อนตัว
แนะหุ้นรายตัวกลุ่มพลังงาน PTTEP TOP PTTGC SPRC IVL ได้อานิสงส์ราคาน้ำมันดิบที่พุ่งขึ้นเหนือ 63 ดอลลาร์/บาเรล
7 ม.ค. 2563

แนะหุ้นรายตัวกลุ่มพลังงาน PTTEP TOP PTTGC SPRC IVL ได้อานิสงส์ราคาน้ำมันดิบที่พุ่งขึ้นเหนือ 63 ดอลลาร์/บาเรล
บริษัทหลักทรัพย์ (บล.)กรุงศรี ระบุว่ามีมุมมองเป็นกลาง-บวก ต่อตลาดหุ้นไทยวันนี้ (7 ม.ค.) คาดัชนีฟื้นตัว หรือรีบาวด์ขึ้นทดสอบบริเวณ 1,580 จุดก่อนจะสลับอ่อนตัว จากบรรยากาศเชิงบวกตลาดหุ้นสหรัฐและเอเชียที่ดีดตัวขึ้นหลังวานนี้ (6 ม.ค.) ปรับตัวลงตอบรับความกังวลสถานการณ์ในตะวันออกกลางไปบ้างแล้ว
นอกจากนี้สภาผู้แทนราษฎรสหรัฐเตรียมโหวตญัตติจำกัดอำนาจของปธน.ทรัมป์ในการใช้ปฏิบัติการทางทหารต่ออิหร่านในสัปดาห์นี้ส่งผลให้สถานการณ์ผ่อนคลายลง ซึ่งสะท้อนได้จากสินทรัพย์ปลอดภัยเช่น ราคาทองคำมีการอ่อนตัวลง รวมถึง US bond yield 10 ปีดีดตัวขึ้น ซึ่งมองเป็นบวกต่อทิศทางการลงทุน อย่างไรก็ตามควรระวังแรงขายในจังหวะที่ดัชนีดีดตัวขึ้นจากความกังวล Foreign Net Short TFEX พร้อมกับ Open interest ที่เพิ่มขึ้น ประกอบกับยังคงต้องติดตามสถานการณ์ตะวันออกกลางหากพลิกเป็นลบอีกครั้ง
กลยุทธ์การลงทุน: เลือกหุ้นรายตัว - กลุ่มพลังงาน: PTTEP, TOP, PTTGC, SPRC, IVL ได้อานิสงส์ราคาน้ำมันดิบที่พุ่งขึ้นเหนือ 63 ดอลลาร์/บาเรล และข่าวการลงนามข้อตกลงการค้าเฟสแรกระหว่างสหรัฐ-จีนในวันที่ 15 ม.ค. - กลุ่ม Defensive และงบ 2019F มีแนวโน้มเติบโต: GPSC, GULF, CPF, SAWAD, MTC, JMT, BTS, BEM,INTUCH, ADVANC, DTAC